CELEX: 62016TN0854
Language: el
Date: 2016-12-05 00:00:00
Title: Υπόθεση T-854/16: Προσφυγή της 5ης Δεκεμβρίου 2016 — Barata κατά Κοινοβουλίου

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/44
            
         Προσφυγή της 5ης Δεκεμβρίου 2016 — Barata κατά Κοινοβουλίου
   (Υπόθεση T-854/16)
   (2017/C 038/58)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Joao Miguel Barata (Evere, Βέλγιο) (εκπρόσωποι: G. Pandey, D. Rovetta, δικηγόροι, και J. Grayston, solicitor)
   
      Καθού: Ευρωπαϊκό Κοινοβούλιο
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               καταρχάς, εφόσον κρίνεται σκόπιμο, να κηρύξει άκυρο και ανεφάρμοστο το άρθρο 90 του ΚΥΚ στην παρούσα διαδικασία σύμφωνα με το άρθρο 277 της Συνθήκης για τη Λειτουργία της Ευρωπαϊκής Ένωσης·
            
         
               —
            
            
               να ακυρώσει την προσβαλλόμενη απόφαση η οποία αποτελείται από δύο αποφάσεις, ήτοι την απόφαση της Διεύθυνσης Ανάπτυξης Ανθρώπινων Πόρων της 29ης Ιανουαρίου 2016, να μην περιληφθεί το όνομα του προσφεύγοντος στον κατάλογο των υποψηφίων που επιλέγονται, και την απόφαση της 25ης Αυγούστου 2016 περί απορρίψεως της κατά το άρθρο 90 του ΚΥΚ ενστάσεως·
            
         
               —
            
            
               να ακυρώσει την προκήρυξη του διαγωνισμού 2015/023 που κυκλοφόρησε προς ενημέρωση του προσωπικού στις 18 Σεπτεμβρίου 2015·
            
         
               —
            
            
               να ακυρώσει στο σύνολό του το σχέδιο καταλόγου των υπαλλήλων που επελέγησαν για συμμετοχή στο σχετικό πρόγραμμα κατάρτισης·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει πέντε λόγους ακυρώσεως οι οποίοι αφορούν παράβαση του ΚΥΚ, παράβαση ουσιώδους τύπου, καθώς και παραβίαση των συνθηκών της Ευρωπαϊκής Ένωσης και των γενικών αρχών του δικαίου της Ένωσης:
   
               1.
            
            
               Με τον πρώτο λόγο ακυρώσεως προβάλλεται πρόδηλη πλάνη εκτιμήσεως.
            
         
               2.
            
            
               Με τον δεύτερο λόγο ακυρώσεως προβάλλεται παραβίαση της αρχής της αποτελεσματικής δικαστικής προστασίας, παράβαση του άρθρου 41 του Χάρτη Θεμελιωδών Δικαιωμάτων της Ευρωπαϊκής Ένωσης καθώς και παράνομος χαρακτήρας και ανεφάρμοστο, σύμφωνα με το άρθρο 277 ΣΛΕΕ, του άρθρου 90 του ΚΥΚ.
            
         
               3.
            
            
               Με τον τρίτο λόγο προβάλλεται παράβαση του καθήκοντος της ορθής και χρηστής διοικήσεως.
            
         
               4.
            
            
               Με τον τρίτο λόγο προβάλλεται παραβίαση της αρχής της αναλογικότητας και της αρχής της απαγορεύσεως των διακρίσεων.
            
         
               5.
            
            
               Με τον πέμπτο λόγο προβάλλεται παραβίαση της αρχής της προστασίας της δικαιολογημένης εμπιστοσύνης και της αρχής της ισότητας.